Пракалоў камарык ножку  
*Станіслаў Шушкевіч*

Пракалоў камарык ножку

Аб паломаную дошку.

Нясе маці сына ў хату,

Дастае бінты і вату.

— Куды ж цябе ліха нанесла?

Ну сядай, сынок, у крэсла!

Будзем ножку бінтаваць,

Рану ёдам заліваць.

Слёзы коцяцца па твары,

Плача, войкае камарык,

Аж рагочуць каля хаты

Камарыкі-камараты:

— Вытры слёзы, памаўчы,

Больш па дошцы не скачы!

Выцер носік, выцер тварык,

Заікаецца камарык:

— Вось як ножку залячу,

Насміхацца адвучу.