Як быў заснаваны Брэст  
*Легенда*

Вёз некалі купец на возе свой тавар прадаваць ды заграз у багністых балотах. Не выбрацца ніяк. Пачаў ён абдзіраць бяросту і засцілаць ёю гаць. А калі назад з базару вяртаўся, пабудаваў ён на гэтым месцы каплічку. Да той каплічкі, як да святога месца «на бярэсце», пачалі сыходзіцца людзі. Месца гэта было лёгка ўмацаваць ад ворагаў. Вакол — прыродныя абарончыя равы — рукавы ракі Мухавец. I пачалі асядаць тут людзі, пачалі будаваць горад «на бярэсце».